# La Família

"La Família", com és coneguda The Fellowship Foundation, Inc., és una organització internacional fonamentalista cristiana fundada el 1935 als Estats Units. Antigament, s'havia anomenat de diverses maneres, com ara National Committee for Christian Leadership; el nom actual és del 1972. L'organització està liderada des del 1969 pel seu "primer germà" Douglas Coe, i entre els seus membres hi ha nombrosos càrrecs polítics estatunidencs, executius de grans empreses, líders religiosos i d'organitzacions humanitàries, així com alguns diplomàtics i líders estrangers (com ho foren, per exemple, en el passat, Suharto, Ferdinand Marcos o Haile Selassie). "La Família" ha estat considerada per importants dirigents d'esglésies evangèliques com una de les organitzacions fonamentalistes millor connectades políticament dels Estats Units.
La finalitat principal d'aquest grup és proporcionar un fòrum privat als governants estatunidencs on poden trobar estudis bíblics, exercicis espirituals, serveis de culte, o la possibilitat de compartir les seves preocupacions. En un intent d'explicació, Lisa Miller ha escrit a Newsweek que compartir les ensenyances de Jesús és el que manté unit aquest grup, i que qualsevol intent d'aproximació o definició pot ser acceptable.
El grup és molt més conegut, sobretot, per l'organització de grups de pregària arreu dels Estats Units, incloent l'anomenat Presidential Prayer Breakfast ("esmorzar de pregària amb el president"). Tots els presidents dels Estats Units des del 1953 han assistit a l'esdeveniment.
"La Família" sol observar un secretisme estricte sobre els seus membres i les seves activitats, evita la publicitat, i demana als seus membres que no en parlin; alguns dels seus membres han arribat a negar que "la Família" existeixi.

## Referències

* 1 2 “Young Men's Seminar,” dated February 5, 1970, tape 107, "Record of the Fellowship Foundation-Collection 459", Billy Graham Center Archives. http://www.wheaton.edu/bgc/archives/GUIDES/459.htm#602 Arxivat 2017-01-03 a Wayback Machine.. Cited in Jeff Sharlet, The Family (Harper, 2008), p.228.
* ↑ http://www.ilsos.gov/corporatellc/CorporateLlcController
* ↑ Belz, Emily; Pitts, Edward Lee. «All in the Family». World Magazine, 29-08-2009. [Consulta: 14 agost 2009].
* ↑ D. Michael Lindsay, Faith in the Halls of Power, p.35. Quoted in The Family by Jeff Sharlet, p.25.
* ↑ Charles Colson, Born Again, Spire, 1977.
* ↑ Sharlet, Jeff. The Family: The Secret Fundamentalism at the Heart of American Power. HarperCollins, 2008, p. 25. ISBN 978-0-06-055979-3.
* ↑ Jeff Sharlet, The Family (Harper, 2008), p.259
* ↑ «Republican Senate Sex Scandals Point Back to Secretive Conservative Christian "Family"». Arxivat de l'original el 2017-09-03. [Consulta: 4 febrer 2010].
* ↑ Roig-Franzia, Manuel «The Political Enclave That Dare Not Speak Its Name». The Washington Post, 26-06-2009 [Consulta: 18 juliol 2009].
* ↑ Miller, Lisa. «House of Worship». Newsweek, 08-09-2009. [Consulta: 14 agost 2009].
* ↑ «The Archives Bulletin Board: Presidential Prayer Breakfasts». Billy Graham Center - Archives. Wheaton College, 06-01-1999. Arxivat de l'original el 6 de juny 2010. [Consulta: 1r setembre 2009].
* ↑ Eisenhower, Dwight D. «Remarks at the Dedicatory Prayer Breakfast of the International Christian Leadership». The American Presidency Project. University of California, Santa Barbara, 05-02-1953. [Consulta: 1r setembre 2009].
* ↑ Obama, Barack. «This is my hope. This is my prayer». White House, 05-02-2009. Arxivat de l'original el 7 de febrer 2009. [Consulta: 20 juny 2009].
* ↑ Getter, Lisa. «Showing Faith in Discretion» (fee required), 27-09-2002. [Consulta: 28 desembre 2009]. Free copy available at Getter, Lisa. «Showing Faith in Discretion». Los Angeles Times, 27-09-2002. Arxivat de l'original el 2010-01-18. [Consulta: 28 desembre 2009].